Ընկերության խորհրդից հեռանում են նաեւ այն անդամները, ովքեր, հավանաբար, չէին ցանկանում վնասել իրենց հեղինակությանը Ագարվալի հետ աշխատելով: Ա. Ագարվալը վատ համբավ ուներ, իր երկրում նրա անունը կապվում էր կոռուպցիոն սկանդալների եւ բնապահպանական աղետների հետ: Արդյունքում Ագարվալը «First Dynasty Mines» ընկերության խորհրդում ձեռք է բերում բաժնետոմսերի վերահսկիչ փաթեթ: Իրավիճակից օգտվելով` Ագարվալը պարզապես իջեցնում է իրեն պատկանող «Twinstar»ի կողմից «First Dynasty Mines» ընկերությանը տրամադրված փոխարկելի վարկի դիմաց տրամադրվող «First Dynasty Mines»-ի բաժնեմասի գինը, նույն գումարի դիմաց ձեռք է բերում «First Dynasty Mines» ընկերության անհամեմատ ավելի մեծ բաժնեմաս եւ, փաստորեն, տիրանում AGRC ընկերության 50% օտարերկրյա բաժնեմասին: